Black Mask (sarjakuvahahmo)

Black Mask on DC Comicsin kustantamissa sarjakuvissa esiintyvä kuvitteellinen rikollinen, jonka loivat Doug Moench ja Tom Mandrake. Hahmo teki ensiesiintymisensä Batman sarjakuvan numerossa 386, elokuussa 1985.
Sarjakuvissa.
Roman Sionis syntyi rikkaaseen perheeseen Gotham Cityssä. Hänen vanhempiaan kiinnosti kuitenkin enemmän heidän oma imagonsa kuin lapsensa. Kun Roman syntyi, tapahtui onnettomuus: lääkäri pudotti hänet pää edellä lattialle. Pojan vanhemmat olivat kuitenkin enemmän huolissaan siitä miten he voisivat salata pojan loukkaantumisen rikkailta ystäviltään. Sionis koki toisen onnettomuuden lapsena, kun hän vietti perheensä kanssa aikaa maalla. Hänen kimppuunsa hyökkäsi vesikauhuinen pesukarhu. Myös tämän onnettomuuden Sionsin vanhemmat pitivät salassa ja kielsivät poikaansa kertomasta siitä kenellekään.
Sionisin isä oli myös olevinaan Thomas Waynen ystävä. Todellisuudessa molemmat Sionsit inhosivat Waynen sukua ja olivat myös avoimia asiasta yksityisesti poikansa kuullen. Pojan ällistykseksi he jatkoivat teeskentelyä ollakseen Waynen perheen ystäviä, jonka seurauksena Sionis joutui väistämättä viettämään aikaa Bruce Waynen kanssa. Vuosien kuluessa Roman Sionisissa heräsi syvä viha vanhempiensa kaksinaamaisuuden tähden.
Valmistuttuaan high schoolista Roman sai korkea-arvoisen aseman isänsä yhtiöstä Janus Cosmeticsista. Työpaikalla Roman rakastui työväenluokkaiseen sihteeriin Circeen, jota Romanin vanhemmat eivät hyväksyneet ja vaativat välittömästi eroa. Suutuspäissään Roman Sionis poltti perheensä kartanon maan tasalle ja tappoi samalla vanhempansa. Vanhempiensa kuoltua Roman Sionis peri perheensä omaisuuden ja yrityksen. Sionis ei kuitenkaan ollut yhtä taitava liikemies kuin isänsä ja pilasi Janus Cosmeticsin toiminnan rahoittamalla kasvomaalaus meikki -projektia, joka epäonnistui täysin. Epätoivossaan Sionis yritti suurella rahalla saada ryhmän kemistejä luomaan tuotteen, jolla pelastaisi yrityksen. Kemistit loivat vedenkestävän meikin, jonka tuotantoa ei ehditty kunnolla testata sen ollessa jo myynnissä. Lopulta tuote osoittautui kuolettavaksi myrkyksi, joka pilasi useiden satojen naisten kasvot. Pian Sionisin kihlattu Circe erosi hänestä koko yhtiön työntekijöiden edessä. Samoihin aikoihin menestyksekkääksi liikemieheksi noussut Bruce Wayne tarjoutui pelastamaan yhtiön mikäli Sionis luopuisi omistajuudesta ja Wayne saisi itse päättää yhtiön johtokunnan jäsenet. Sionis suostui tarjoukseen, mutta oli niin raivoissaan kokemastaan nöyryytyksestä, että meni perheensä hautakammioon ja rikkoi äitinsä ebenpuusta tehdyn arkun kannen. Hajottamastaan kannesta Sionis kaiversi naamion, jonka myötä hänestä tuli rikollinen nimeltä ”Black Mask”.
Rikollisena.
Sionis huomasi pian olevansa luontaisesti lahjakas rikollisena ja sai koottua suuren rikollisryhmän työskentelemään alaisuudessaan. Sionis kutsui ryhmää nimellä ”False Face Society”, jonka jäsenten täytyi pitää hänen kokoelmastaan valittua naamiota rikosten ja Sionisin läsnäolon aikana. Organisaatio sai valtaa menestyksekkäästi Gothamin alamaailmassa, kunnes Black Mask päätti kostaa Bruce Waynelle. Hän sieppasi Wayne-teollisuuden toimitusjohtajia ja puki heille naamiot, jotka sisältivät kuolettavaa meikkiä, jota Janus Cosmetics aikanaan oli tuottanut. Black Mask kohdisti hyökkäyksensä myös Circeen ja pilasi hänen kasvonsa kemikaaleilla pakottaakseen entisen kihlattunsa palaamaan luokseen. Circe kuitenkin tappoi itsensä. Black Mask joutui korvaamaan Circen mallinukella, jolle hän puhui kuten oikealle ihmiselle.
Sieppaukset kiinnttivät Batmanin huomion, joka ryhtyi metsästämään ”False Face Society” -organisaatiota. Hän sai vähitellen selville Black Maskin olinpaikan, joka olikin Sionisin perheen kartanon raunioiden keskellä. Sionis yritti sytyttää ne tuleen paetakseen, mutta jäi palavien liekkien loukkuun. Batman onnistui pelastamaan hänet, mutta Sionisin mustanaamio oli palanut kiinni hänen kasvoihinsa.
Black Mask vietti jonkun aikaa Arkhamin mielisairaalassa, mutta pakeni Banen hyökättyä rakennukseen. Tämän jälkeen Black Mask kokosi False Face -organisaationsa ja otti uudeksi oikeaksi kädekseen miehen nimeltä Tattoo. Hän ryhtyi polttamaan Waynen rakennuksia ja sieppasi myöhemmin Bruce Waynen ystävän ja Waynetechin toimitusjohtajan Lucius Foxin. Batman onnistui takaa-ajon päätteeksi pelastamaan Foxin Black Maskin kidutukselta ja toimitti Tattoon vankilaan muiden organisaation jäsenten kanssa. Black Mask onnistui kuitenkin pakenemaan.
Black Mask on ollut vastuussa Batmanin apulaisen Orpheuksen kuolemasta ja Stephanie Brownin pahoinpitelystä. Lopulta Kissanainen tappoi Black Maskin ampumalla tätä päähän. Myöhemmin Jeremiah Arkhamista tuli uusi Black Mask.
Black Mask muissa medioissa.
Animaatioissa.
The Batman.
Black Mask esiintyi ensi kerran televisiossa 11. marraskuuta 2006 "Batman"-animaatiosarjan jaksossa ”The Breakout”. Sarjassa hänet kuvattiin vaikutusvaltaisena rikollispomona, jolla oli apunaan oikean käden miehen lisäksi laaja ja tekninen rikosorganisaatio. Black Mask yritti vaatia lunnaita uhkaamalla tuhota Gotham City sähköaaltoja tuottavalla generaattorilla. Hahmon äänenä toimi James Remar.
Batman: Under the Red Hood.
Black Mask esiintyi heinäkuussa 2010 julkaistavassa " -animaatioelokuvassa, jossa hahmon äänenä toimii Wade Williams.
Black Mask yritti nousta Gotham Cityn suurimmaksi rikospomoksi varastamalla Amazoa, mutta Punahuppu oli lahjonut varkaat viemästä pakettia perille. Black Mask sai kuulla tapahtumasta ja yritti pelotella Punahuppua tappamalla hänen alaisuudessaan olleita rikospomoja. Se ei kuitenkaan auttanut ja hän yritti tapattaa Punahupun erikoisjoukollaan. Kun tämäkään ei mennyt suunnitelmien mukaan Black Mask pyysi apua Jokerilta, joka kuitenkin petti hänet sitomalla kiinni muiden kätyreidensä kanssa rekkaan ja oli tappaa heidät kaikki polttamalla. Batman kuitenkin pelasti heidät ja Black Mask kätyreineen joutui vankilaan.
Elokuvan epävirallisessa jatko-osassa ", joka sisältää useita eri vaihtoehtokohtauksia, Black Mask kuolee Punahupun tappamana kolmella eri tavalla. Ensimmäisessä kohtauksessa Punahuppu ampuu ohjuksen joka räjäyttää Black Maskin toimiston. Toisessa kohtauksessa Punahupun ampuma nuoliase kiinnittyy ikkunaan ja hajottaa sen, minkä seurauksena valtavat lasinsirpaleet halkaisevat Black Maskin pään. Kolmannessa kohtauksessa Black Mask yrittää paeta Punahupun ampumaa ohjusta, mutta ohjuksen aiheuttama räjähdys heittää toimiston oven kuolettavasti Black Maskia kohti. 
Elokuvissa.
Elokuvassa "Birds of Prey" Roman Sionisin versiota Black Maskista näyttelee Ewan McGregor.
Videopelit.
Black Mask esiintyy vuoden 2011 "DC Universe Online" -pelissä, jossa hän ei ole pelattavana hahmona. Black Mask on myös yksi "" -pelin päävihollisista.